Primarul din Râmnicu Vâlcea, Mircia Gutău se luptă să demoleze o spălătorie auto controlată de contracandidatul său de la AUR, Vicențiu Mocanu, până în 2022 și de Vlahos Dimitris în prezent. Gutău a declarat într-o conferință de presă că a reușit să readucă în proprietatea primăriei 4 mii de metri pătrați, după ce a rupt contractul de concesionare încheiat în 2006 cu fostul Ambient S.A., actual CCS Imob Construct S.R.L. Primarul din Râmnicu Vâlcea spune că a luat decizia de a cere terenul înapoi, după ce firma care îl concesionase îl închiriase la o sumă mai mare decât cea pe care o plătea administrației locale.
Primarul susține că spălătoria a fost ridicată ilegal, însă documentele arată că însuși primarul Gutău a dat autorizație pentru ridicarea ei.
Documentele prezentate de presa locală arată însă că Mircia Gutău a semnat autorizația de construire pentru spălătoria auto în anul 2019.
Proprietarul spălătoriei auto, Vlahos Dimitris, a declarat presei locale că „Domnul Primar își face campanie electorală și nu spune care este, de fapt, adevărul. Primăria ne-a emis Certificatul de Urbanism și Autorizația de Construire încă din anul 2019. Noi n-am făcut altceva decât să construim legal. Ca să ne emită Certificatul de Edificare a Construcției a trebuit să îl oblige instanța de judecată. Asta de ce nu spune? Tribunalul Vâlcea l-a obligat și așa am înscris spălătoria în Cartea Funciară. (...) La întrebarea „Cu ce a greșit societatea La Fise că a construit cu autorizație de construcție eliberată chiar de el”, domnul Primar mi-a zis în față că noi nu avem nicio vină și că cei care au greșit sunt oamenii din Primărie și anume Secretarul General Ion Didoiu și Arhitectul Șef Petre Mihăilă.”
Domnul Primar își face campanie electorală și nu spune care este, de fapt, adevărul. Primăria ne-a emis Certificatul de Urbanism și Autorizația de Construire încă din anul 2019. Noi n-am făcut altceva decât să construim legal. Ca să ne emită Certificatul de Edificare a Construcției a trebuit să îl oblige instanța de judecată. Asta de ce nu spune? Tribunalul Vâlcea l-a obligat și așa am înscris spălătoria în Cartea Funciară. (...) La întrebarea „Cu ce a greșit societatea La Fise că a construit cu autorizație de construcție eliberată chiar de el”, domnul Primar mi-a zis în față că noi nu avem nicio vină și că cei care au greșit sunt oamenii din Primărie și anume Secretarul General Ion Didoiu și Arhitectul Șef Petre Mihăilă", a declarat Vlahos Dimitris, potrivit Realitatea Plus.
Intr-o reacție exprimată printr-un mesaj trimis Ancăi Alexandrescu, edilul a afirmat că ar fi victima unei campanii de denigrare în spatele căreia s-ar afla contracandidații săi.